Cristian Mungiu

Cristian MUNGIU (naskita la 27-an de aprilo 1968 en Iași) estas rumana filmreĝisoro, scenaristo kaj filmproduktoro. Li famiĝis al vasta publiko per sia plenlonga filmo 4 monatoj, 3 semajnoj kaj 2 tagoj (4 luni, 3 săptămâni și 2 zile, 2007), kiu gajnis, inter aliaj premioj, la Oran Palmon ĉe la Festivalo de Cannes kaj la Eŭropan Filmpremion. Tio igis Mungiu la unua kaj sola (aktuale de 2024) rumana filmisto kiu gajnis ĉiujn tri premiojn.

Kune kun Cristi Puiu, Radu Muntean, Cristian Nemescu, Corneliu Porumboiu kaj Cătălin Mitulescu, li estas konsiderita unu el la plej gravaj eksponentoj de la rumana Nova Ondo de kino.

Pro sia debuta filmo Okcidento (2002), li gajnis la ĉefan Transilvanian Trofeon ĉe la Transilvania Internacia Filmfestivalo en Rumanio.

Li servis en la ĉefa konkursa ĵurio ĉe la 66-a Internacia Filmfestivalo de Cannes (2013). Li prezidis la ĵurion de la sekcio "Cinéfondation" ĉe la 70-a Internacia Filmfestivalo de Cannes (2017).

Mungiu diris, ke Miloš Forman kaj Robert Altman estas gravaj filmistoj, kiuj influis lin. Li ankaŭ respektas la realismon de Bicikloŝtelistoj, inter aliaj famaj realismaj filmoj.

 Filmaro 

 Kiel reĝisoro 

 2000: SS Zapping (mallonga filmo)
 2000: Nici o s'accidente (mallonga filmo) "No Accident"
 2000: Corul pompierilor (mallonga filmo) "La koruso de fajrobrigadistoj"
 2002: Occident  (Okcidento)
 2005: Perdita kaj Trovita (Epizodo: Meleagra knabino)
 2007: 4 monatoj 3 semajnoj kaj 2 tagoj
 2009: Rakontoj el la Ora Epoko
 2012: Preter la Montetoj
 2016: Diplomiĝo
 2022: R.M.N

 Kiel scenaristo 

 2000 Telesurfado
 2000 Neniu Akcidento
 2000 La koruso de fajrobrigadistoj 
 2002 Okcidento
 2022: R.M.N

 Kiel produktoro 

 2005 Bukareŝto-Berlino
 2006 Ofseto
 2022: R.M.N

 Kiel vicreĝisoro 

 1996 Capitaine Conan de Bertrand Tavernier
 1998 Train de vie de Radu Mihăileanu

 Referencoj 

 Eksteraj ligiloj 


 (rumana) 7 scenarii (7 scenaroj), Editura LiterNet 
 intervjuo kun la reĝisoro de 4 monatoj 3 semajnoj kaj 2 tagoj ĉe european-films.net
 Profunda analizaĵo de filmoj de Mungiu kaj de 4 monatoj, 3 semajnoj kaj 2 tagoj

Kategorio:Rumanaj reĝisoroj